"Ma ei tea, kuidas keskeakriis tuleb, aga tean, kuidas depressioon tuleb. Minul endal on seda mitu korda olnud. Kui juba kohal on, siis saan aru, millal see kogunema hakkas. Kuid miks see tuleb, sellest ma ei saa vahel aru (võib ka pimeda ajaga seotud olla) ja siis  hakkangi igasuguseid asju välja mõtlema ja tundub, et kõik mu elus on valesti. Üks sümptomitest on minu puhul ka see edevuse asi - sellel perioodil ma ei kasuta mingeid jumestustooteid ja ei kanna ehteid jne. Tuleb ka tahtmine juuste kallale minna, aga pärast kui üle on läinud, siis on hea meel, et pole päris siilikaks lasknud. Ühesõnaga, kõik tundub olevat mõttetu ja halvasti.  Ma väga loodan, et sinul depresiooni ei ole, vaid niisama oli kurb tuju, aga kui on, siis mul on paar head nõuannet, mida ette  võtta. Midagi halba need nõuanded ka ei tee. Need andis mulle päris psühhiaater, kui keeldusin antidepressante söömast.